Ханс Крамер () е немски офицер, служил по време на Първата и Втората световна война.

Биография

Ранен живот и Първа световна война (1914 – 1918) 
Ханс Крамер е роден на 13 юли 1896 г. в Минден, Германска империя. Присъединява се към армията и през 1914 г. става офицерски кадет. Участва в Първата световна война и я завършва със звание лейтенант.

Между военен период 
След войната служи в Райхсвера, където командва различни пехотни, кавалерийски и моторизирани подразделения.

Втора световна война (1939 – 1945) 
Взема участие във Втората световна война. На 1 ноември 1940 г. е член на щаба на 10-а танкова дивизия, а на 22 март 1941 г. поема командването на 8-и танков полк. На 1 април 1942 г. е назначен за началник щаб към генерала командващ моторизирани войски, а на 1 септември същата година заема този пост. Между 20 и 25 ноември 1942 г. е заместващ командир на 48-и танков корпус, а на 14 март 1943 г. получава командването на Немския африкански корпус.

Пленяване и смърт 
Пленен е от британските войски на 16 май 1943 г., когато германските войски в Африка са окончателно разбити. Поради здравословни проблеми е пуснат и се завръща в Германия на 15 май 1944 г. Пленен е отново през май 1945 г. През 1946 г. е осовобден. Умира на 28 октомври 1968 г. в Хаусберге, Германия.

Военна декорация 
 Германски орден "Железен кръст" (1914) – II (?) и I степен (?)
 Германски орден "Кръст на честта" (?)
 Германски орден "Железен кръст" (1939, повторно) – II (?) и I степен (?)
 Германска "Танкова значка" (1941) – сребърна (4 октомври 1941)
 Германска "Значка за раняване" (?) – черна (?)
 Орден "Германски кръст" (?) – златен (?)
 Рицарски кръст (27 юни 1941)
 Германска "Пехотна щурмова значка" (?)
 Орден "Германски кръст" (1942) – златен (5 март 1942)

Използвана литература

Библиография

Бележки

Външни препратки 
  Ген. Х. Кремер в немския сайт – Lexikon der Wehrmacht

Германски военни дейци от Първата световна война
Германски военни дейци от Втората световна война